cyanic-selkie/wikianc huggingface dataset:
Hello Kitty (kappale)
Hello Kitty on kanadalaisen laulaja-lauluntekijä Avril Lavignen kappale hänen omaa nimeä kantavalta viidenneltä studioalbumilta. Sen sanoittivat Lavigne, Chad Kroeger, David Hodges sekä Martin Johnson. Tuotannosta puolestaan vastasivat Kroeger ja Hodges, vastaavien tuottajien ollessa Brandon Paddock sekä Kyle Moorman. Musikaalisesti "Hello Kitty" on technopop-kappale, joka sisältää dubstep-tyyliä. Kappaleen tekoon vaikutti hänen pakkomielteensä kaikkiin niihin juttuihin mitkä liittyy Hello Kittyyn. Sen julkaisi Sony Music Entertainment Japan singlenä vain Japanissa 23. toukokuuta 2014.
Kappale sai pääosin negatiivisia vastaanottoja musiikkikriitikoilta, jotka kritisoivat sen soundia sekä kutsuivat sitä epäkypsäksi, kun taas muutamat sanoivat sitä ainutlaatuiseksi ja leikkisäksi. Lavigne kuvasi musiikkivideon kappaleelle Japanissa ja julkaisi sen 21. huhtikuuta 2014. Se sai arvostelijoilta myös pääosin negatiivisen vastaanoton, joista esimerkiksi Billboard kutsui sitä "laiskaksi" ja "vastenmieliseksi". Videon kuvausta japanilaisesta kulttuurista väitettiin rasistiseksi, mutta Lavigne on kiistänyt nämä väitteet. Videon suosion ansiosta kappale saavutti Billboard Hot 100 -listan 75. sijan, muodostuen albumin toiseksi parhaiten listoilla sijoittuneeksi kappaleeksi. Marraskuussa 2014 musiikkivideo oli kerännyt Vevo-kanavalla jo yli 60 miljoonaa näyttökertaa.
The Warriors EP
The Warriors EP on yhdysvaltalaisen rock-yhtye P.O.D.:n vuonna 1999 julkaistu EP. Se julkaistiin samaan aikaan kun yhtye vaihtoi levy-yhtiötään Rescue Recordsista Atlantic Recordsiin. Tutkimalla kuitenkin selviää, että EP:tä ei julkaissut kumpikaan näistä levy-yhtiöistä, vaan Tooth & Nail Records.
EP julkaistiin yhtyeen uskollisten fanien vuoksi, ja sen teki harvinaiseksi myös rajoitettu painomäärä: vain noin 30 000 painosta laitettiin myyntiin. Ei ole tietoa, onko kyseinen EP ollut koskaan myytävänä Suomessa.
RoadHouse
thumb|right|RoadHouse toukokuussa 2017. RoadHouse on Kauhavan Alahärmässä sijaitseva kauppakeskus, jonka pinta-ala on 5000 neliömetriä. RoadHouse sijaitsee PowerParkin läheisyydessä, valtatie 19 varrella. Kauppakeskus avattiin torstaina 15. toukokuuta 2014. Tiloissa toimii K-Market, Subway, vaatemyymälä, sisustusmyymälä, ravintola-kahvila sekä torimainen herkkupuoti. Lisäksi pihalla on Nesteen kylmäasema.
Luettelo oopperoista laulukielen mukaan
Tässä luettelossa on tunnetuimpia eri kielillä laulettuja oopperoita.
Kay Hagan
Ura
Hagan suoritti vuonna 1975 alemman korkeakoulututkinnon (Bachelor of Arts) Floridan osavaltionyliopistossa ja vuonna 1978 oikeustieteen tutkinnon (Juris Doctor) Wake Forest Universityssä. Hän työskenteli ennen poliittista uraansa North Carolina National Bankin (NCNB) palveluksessa yleten lopulta sen varapuheenjohtajaksi.
Hagan toimi vuosina 1992 ja 1996 Jim Huntin kampanjapäällikkönä Guilfordin piirikunnassa tämän pyrkiessä onnistuneesti Pohjois-Carolinan kuvernööriksi. Vuonna 1998 hän tuli itse valituksi Pohjois-Carolinan senaattiin. Hän toimi sen jäsenenä tammikuuhun 2009, jolloin aloitti Yhdysvaltain senaatin jäsenenä. Hagan voitti marraskuun 2008 vaaleissa istuvan senaattorin, republikaani Elizabeth Dolen prosentein 52,6–44,2.
Hagan toimi vuosinaan Yhdysvaltain senaatissa kaikkiaan neljän valiokunnan (Committee on Armed Services, Committee on Banking, Housing, and Urban Affairs, Committee on Health, Education, Labor and Pensions ja Committee on Small Business and Entrepreneurship) jäsenenä ja kahden alivaliokunnan (Subcommittee on Emerging Threats and Capabilities ja Subcommittee on Children and Families) puheenjohtajana. Hän pyrki jatkokaudelle marraskuun 2014 vaaleissa, mutta hävisi Pohjois-Carolinan edustajainhuoneen puhemiehenä toimineelle republikaani Thom Tillisille prosentein 47,25–48,8.
Tammikuussa 2016 Hagan aloitti lobbausfirma Akin Gump Strauss Hauer & Feldin konsulttina Washingtonissa.
Yksityiselämä
Kay Hagan, silloinen Ruthven, syntyi Shelbyssä, Pohjois-Carolinassa, mutta muutti lapsena perheensä kanssa Lakelandiin, Floridaan. Hänen isänsä Joe Ruthven valittiin myöhemmin Lakelandin pormestariksi ja hänen äitinsä Jeanette Chiles Ruthvenin veli Lawton Chiles toimi 1970- ja 1980-luvuilla Yhdysvaltain senaatin jäsenenä Floridasta ja 1990-luvulla Floridan kuvernöörinä.
Kay Hagan on naimisissa Charles “Chip” Haganin kanssa ja hänellä on kolme lasta, poika Tilden ja tyttäret Jeanette ja Carrie.
Hagan joutui joulukuussa 2016 sairaalahoitoon punkkien levittämän Powassan-viruksen takia ja oli tajuttomana 43 vuorokautta. Hän pääsi sairaalasta heinäkuussa 2017, mutta jatkoi kuntoutuksessa viruksen vietyä hänen kävelykykynsä ja rajoitettua hänen puhekykyään.
Mutant Enemy Productions
Mutant Enemy Productions on tuotantoyhtiö, jonka Joss Whedon perusti vuonna 1996 voidakseen tuottaa televisiosarjaansa Buffy, vampyyrintappaja. Yhtiö on tuottanut muutkin Whedonin luomat televisiosarjat, mukaan lukien Buffyn spin-off Angel, lyhytikäinen tieteis-western Firefly, tieteissarja Dollhouse ja Marvelin S.H.I.E.L.D. Agentit.
Televisiosarjojen lisäksi yhtiö on tuottanut internetmusikaalin Dr. Horrible’s Sing-Along Blog ja elokuvan The Cabin in the Woods.
Timo Kvist
Timo Tapio Sigurd Kvist (s. 29. elokuuta 1956 Turku) on suomalainen juristi ja Naantalin entinen kaupunginjohtaja, virassa vuodet 2000–2014. Kvist on puoluetaustaltaan kokoomuslainen. Kvist jäi sairauslomalle elokuussa 2012 ja epäonnistuneen leikkauksen vuoksi lopuksi kokonaan työkyvyttömyyseläkkeelle helmikuussa 2014.
Vuosina 1987–1995 Kvist oli Naantalin kaupungin lakimies. Varatuomari Kvist on myös toiminut vuosina 1995–1997 oikeusministereiden Sauli Niinistön ja Kari Häkämiehen erityisavustajana. 1990-luvulla hän toimi Turun apulaiskaupunginjohtajana. Rikoksentorjuntaneuvoston puheenjohtaja Kvist oli vuosina 2003–2005. Kvist on ollut mukana myös muun muassa Forum Marinumia perustettaessa, jolloin hän toimi säätiön hallituksen puheenjohtajana ja Turun yliopistollinen keskussairaalan johtokunnan puheenjohtajana.
Vuonna 2006 Kvist palkittiin Suomen UNICEFin ”Vuoden UNICEF-teko” -tunnustuksella valokuvanäyttelystään, jonka tuotto ohjattiin UNICEFille.
Henri Häkkinen
Henri Mikael Häkkinen (s. 16. kesäkuuta 1980 Joensuu) on suomalainen kapteeni, kivääriampuja ja olympiamitalisti. Hän edustaa Joensuun Ampujia. Häkkinen on koulutukseltaan sotatieteiden maisteri ja toimii upseerina Riihimäen Viestirykmentissä (1. Viestikomppanian päällikkönä).
Olympialajissa 10 metrin ilmakiväärissä Häkkinen ampui EM-hopeaa Deauvillessa 2007. Hän hävisi kultaa voittaneelle Konstantin Prihodtšenkolle reilun pisteen. Häkkinen ampui peruskilpailussa tuloksen 596, jolla varmisti olympiapaikan Pekingiin 2008.
Pekingissä Häkkinen sai olympiapronssimitalin 10 metrin ilmakivääriammunnassa. Hän johti peruskilpailun jälkeen mutta putosi pronssille finaalikierroksilla. Kymmenen laukausta sisältäneessä finaalissa intialainen Abhinav Bindra ohitti Häkkisen seitsemännellä kierroksella ja voitti kultaa. Viimeisellä kierroksella Häkkisen ohitti vielä Kiinan Zhu Qinan. Häkkisen mitali on Suomen 20. ammunnan olympiamitali.
Häkkinen palkittiin Läpimurto-kategoriassa vuoden 2009 Suomen urheilugaalassa.
Carlos Germano
Carlos Germano Schwambach Neto (s. 14. elokuuta 1970 Domingos Martins, Espírito Santo, Brasilia) on brasilialainen jalkapallomaalivahti, joka edustaa portugalilaista Penafielia. Hän on 190 senttimetriä pitkä.
Jestas sentään
Jestas sentään on suomenkielinen versio brittiläisen Mud-yhtyeen musiikkikappaleesta ”Crazy”. Nicky Chinnin ja Mike Chapmanin säveltämän kappaleen sanoitti Vexi Salmi ja levytti ensimmäisenä Markku Aro vuonna 1973. Se on Aron tunnetuimpia kappaleita.
Yö-yhtye levytti kappaleesta oman versionsa vuonna 1989 ja Bat & Ryyd vuonna 1998. Lisäksi Matti Nykänen levytti Vexi Salmen salanimellä Guzetti sanoittaman version ”Topless” vuonna 1992.
Carlos Germano
Vascon junioreista huipulle noussut Carlos Germano edusti kasvattajaseuraansa vuosina 1985–1999. Sen jälkeen hän on kuitenkin vaihtanut seuraa taajaan, 2000-luvulla hänet on nähty peräti yhdeksän eri seuran paidassa.
Jestas sentään
Markku Aron versio
Ensimmäisenä Vexi Salmen sanoittaman kappaleen levytti Markku Aro 3. lokakuuta 1973. Sovituksesta vastasi Markku Johansson. ”Jestas sentään” ilmestyi samana vuonna singlenä b-puolenaan kappale ”Maija vaan” sekä albumilla Niin käy kun rakastuu. ”Jestas sentään” nousi Suomessa listasijalle 12.
Carlos Germano
Huippuvuosinaan 1990-luvun puolivälin ja lopun tienoilla Carlos Germano kuului Brasilian maajoukkuerinkiin. Hän pelasi kaikkiaan yhdeksän A-maaottelua ja oli mukana muun muassa 1998 MM-kisoissa.
Jestas sentään
Kappaleet singlellä
A-puoli
B-puoli
<br style="clear:both;"/>
Yön versio
Yö-yhtye julkaisi oman versionsa singlenä tammikuussa 1989. B-puolen kappale ”Kokonaan et minua saa” on mukana myöhemmin kesäkuussa ilmestyneellä albumilla Toinen puoliaika, jonka materiaalia äänitettiin MTV:n mobiilistudiolla Esa ”Nätsi” Rosvallin luona Köyliön Tuiskulassa. Poko Rekordsin toimitusjohtajan Epe Heleniuksen mukaan ”Jestas sentään” oli ainoa julkaiskelpoinen kappale, joka studiosessioissa syntyi. Se on myöhemmin julkaistu ainoastaan vuoden 1998 kokoelmalla Yön pimeä puoli.
Esa Rosvall
Esa ”Nätsi” Rosvall (s. 11. maaliskuuta 1945 Rauma ) on suomalainen jazzrumpali ja sirkustaiteilija. Hänet tunnetaan muun muassa Seitsemän seinähullua veljestä -yhtyeen perustajajäsenenä. Lisäksi Rosvall on soittanut progeyhtyeessä Woodoo, joka julkaisi yhden albumin 1970-luvun alussa, sekä Pekka Pohjola Groupissa. Hänen omia yhtyeitään ovat olleet Nätsi Rosvall & Friends sekä Tuiskulan sirkusorkesteri, jossa Rosvallin lisäksi soittivat muun muassa Jukka Tolonen, Ippe Kätkä ja Jukka Siikavire.
Rosvall on jo 1970-luvulta lähtien asunut Köyliössä, Tuiskulan kylässä hän omisti vanhan kansakoulun, jonka tiloissa Rosvall on järjestänyt erilaisia musiikki- ja sirkusleirejä sekä koonnut niitä yhdisteleviä esiintyjäryhmiä, kuten Almost Circus Tuiskula ja Tuiskulan Sirkus. Nykyään kyseisen koulun omistaa samoin tuiskulalainen sirkustaiteilija Antti Tuomento. Rosvallin pääelinkeino oli eläkkeelle jäämiseen asti teltanvuokraus eri festivaaleille ja kesätapahtumille ympäri Suomea. Vuonna 2005 valmistui Rosvallista kertova Sami Kuokkasen ohjaama dokumenttielokuva Amerikan taikuri, jonka ensi-ilta oli Rauman Blue Sea Film Festivalilla. Lisäksi hän esiintyy Pirjo Honkasalon elokuvassa Tulennielijä (1998).
Pentti Oskari Kankaan mukaan Rosvallin lempinimi Nätsi tulee saamenkielisestä tähteä tarkoittavasta sanasta.
Rosvallille myönnettiin vuonna 2017 taiteilijaeläke. Hän asuu talvet henkilöautossaan Espanjan Aurinkorannikolla.
The Vibrators
The Vibrators on vuonna 1976 perustettu englantilainen punkyhtye. Yhtye julkaisi ensimmäisen albuminsa Pure Mania vuonna 1977 ja on edelleen aktiivinen. Uusin albumi on "Punk Mania: Return To the Roots" - 2014.
Albumit
thumb|right|Yhtye esiintymässä vuonna 2007.
Bernoullin lemniskaatta
Bernoullin lemniskaatta on matematiikassa algebrallinen käyrä, lemniskaatta, jonka yhtälö on muotoa
jossa x ja y ovat karteesiset koordinaatit ja a on jokin vakio. Lemniskaatan kehitti Jakob Bernoulli vuonna 1694. Se on samalla yksi Cassinin käyrän erikoistapaus. Ulkonäöltään Bernoullin lemniskaatta muistuttaa kyljelleen käännettyä lukua 8 tai äärettömän symbolia ∞.
Lemniskaatan suuruus riippuu vakiosta a. Jos a = 0, x ja y ovat myös nollia, jolloin lemniskaatan kuvaajana on pelkkä piste origossa.
Bernoullin lemniskaatta voidaan myös ilmaista napakordinaattimuodossa
Doorilainen pylväsjärjestelmä
pienoiskuva|upright=0.88|Doorilainen pylväsjärjestelmä. 1. [[päätykolmio 2. akroterion 3. sima 4. korniisi 5. mutulus 7. friisi 8. triglyfi 9. metooppi 10. regula 11. gutta 12. taenia 13. arkkitraavi 14. kapiteeli 15. abakus 16. ekinus 17. pylväänvarsi 18. kanneluuri 19. stylobaatti]] Doorilainen pylväsjärjestelmä tai doorilainen tyyli on yksi kolmesta klassisesta pylväsjärjestelmästä, jotka ovat peräisin antiikin kreikkalaisesta arkkitehtuurista. Kaksi muuta ovat joonialainen ja korinttilainen pylväsjärjestelmä. Pylväsjärjestelmiin kuuluu pylväiden lisäksi myös entablementti eli palkisto. Doorilainen tyyli on muodoltaan yksinkertainen, raskas ja karu. Se tunnetaan ennen kaikkea klassisen kauden suurista kreikkalaisista temppeleistä.
Historia
Doorilainen pylväsjärjestelmä on vanhin klassisista järjestelmistä. Sitä käytettiin alun perin ennen kaikkea eteläisillä ja länsisillä kreikkalaisalueilla eli doorilaisilla alueilla, kuten Peloponnesoksella, Sisiliassa ja Suur-Kreikassa, mistä se on saanut nimensä. Tyyli vaikuttaa periytyvän mykeneläisen kauden esikuvista 1300-luvulta eaa. Varhaisia esimerkkejä on kuvattu rakennusten pienoismalleissa 700–600-luvuilta eaa. Varhaisia tunnettuja doorilaisia temppeleitä arkaaiselta kaudelta ovat muun muassa Heran temppeli Olympiassa (n. 600 eaa.) sekä Artemiin temppeli Korkyralla (n. 580 eaa.).
Viimeistään 500-luvulla eaa. doorilainen pylväsjärjestelmä ulotti vaikutuksensa myös Ateenaan. Järjestelmä vakiintui klassisella kaudella 400-luvulla eaa., ja se oli tuolloin temppeliarkkitehtuurin hallitseva tyylisuunta. Vakiintuneena se esiintyy Olympian Zeuksen temppelissä (456 eaa.), ja sen sopusuhtaisimpana esimerkkinä pidetään Ateenan Parthenonia (438 eaa.). 300-luvulla eaa. doorilaisen tyylin käyttö väheni. Sitä käytettiin kuitenkin edelleen yhdessä muiden tyylisuuntien kanssa esimerkiksi stoissa eli pylväshalleissa.
Etruskit ja roomalaiset kehittivät doorilaisesta pylväsjärjestelmästä muokatun version, jota kutsutaan toskanalaiseksi pylväsjärjestelmäksi. Roomalaisessa arkkitehtuurissa doorilaista tyyliä käytettiin ennen kaikkea portiikkien pylväissä.
Ominaisuudet
Doorilainen järjestelmä on muodoltaan yksinkertainen, raskas ja karu. Doorilaisissa pylväissä ei ole baasia eli jalustaa eikä sen alapuolista plinttiä, vaan ne kohoavat suoraan alustalta eli stylobaatilta. Tämän vuoksi ne on helppo tunnistaa silloinkin kun pylväästä on säilynyt vain alaosa. Roomalaisissa doorilaisissa pylväissä oli kuitenkin baasi ja plintti. Doorilaisen pylvään varressa on 16–20 pystysuuntaista uurretta eli kanneluuria, ja pylväs kapenee ylöspäin. Kapiteeli muodostuu ulospäin kaarevasta tyynymäisestä pyörölaatasta eli ekinuksesta ja neliskulmaisesta katelaatasta, abakuksesta.
Doorilaiset pylväät kannattelevat koristelematonta arkkitraavia. Sen yläpuolella on friisi, jossa vuorottelevat uurretut laatat eli triglyfit ja usein myös reliefikentät eli metoopit. Arkkitraavin ja friisin välissä on taenia, ja sen alapinnassa triglyfien kohdalla regulat pisaramaisine guttineen. Friisin yläpuolella on kattolista, korniisi, joka muodostaa päätykolmion alareunan. Korniisin alapinnassa on metooppien ja triglyfien kohdalla mutulukset, jotka oli myös koristeltu guttilla. Päätykolmion yläpuolella oli vino kattolista ja räystäslista sima. Päätykolmion kulmissa oli akroterion-koristeet.
Doorilaiset temppelit olivat yleensä peripteraalitemppeleitä. Doorilaisen temppelin klassiseksi perustyypiksi kehittyi 400-luvulla eaa. temppeli, jossa oli pitkillä sivuilla 13 ja lyhyillä sivuilla kuusi pylvästä (heksastyyli), ja naoksen päissä pronaos ja opisthodomos, joiden kummankin edessä oli kaksi pylvästä (distylos in antis). Joskus esiintyy myös dipteraalitemppeleitä. Pienet temppelit ja doorilaiset aarrekammiot olivat usein anta-temppeleitä.
Esimerkkejä
Tunnettuja esimerkkejä doorilaisen tyylin käytöstä ovat muun muassa:
Mega Man (Game Boy)
Mega Man I (myös Mega Man: Dr. Wily's Revenge, Japanissa Rockman World, ) on Capcomin vuonna julkaisema tasohyppelypeli Game Boylle. Peli sisältää paljon samaa materiaalia kuin Nintendo Entertainment System -konsolin Mega Man- ja Mega Man 2 -pelit, vaikkakin hieman pienemmässä mittakaavassa laitteen rajoitetun kapasiteetin vuoksi.
Halikon lukio
thumb|right|250px|Halikon lukio sijaitsee entisen HAKTO:n tiloissa. Halikon lukio sijaitsee Salon kaupungissa entisen Halikon kunnan kirkonkylässä. Opiskelijoita on yli 200. He tulevat lähinnä Halikon ja Kuusjoen alueelta, mutta myös muualta Salosta. Lukion nykyinen rehtori on Ari Leino.
Sandra Oh
Sandra Miju Oh (s. 20. heinäkuuta 1971 Nepean, Ottawa, Ontario) on Golden Globe -palkittu kanadalainen näyttelijä, joka on näytellyt urallaan teatterissa, elokuvissa ja televisiossa. Hän näytteli kymmenen kauden ajan Cristina Yangia sairaalasarjassa Greyn anatomia, ja vuodesta 2018 hän on näytellyt MI6-agenttia sarjassa Killing Eve. Hänen elokuviansa ovat olleet muun muassa Toscanan auringon alla ja Sideways.
Halikon lukio
Halikon lukio on perustettu 1973, ja se on muuttanut useasti. Ennen lukion vanhimmat luokat saivat opetusta entisessä kunnantalossa, ns. Franssintalossa. Myöhemmin koko lukio muutti Halikon koulukeskukseen, joka on Armfeltin koulu. Syksyllä 2008 lukio sai kokonaan oman rakennuksen, kun se muutti Halikon Käsi- ja taideteollisuusoppilaitoksen vanhoihin tiloihin.
Sandra Oh
Oh teki historiaa vuonna 2018, kun hänestä tuli ensimmäinen aasialainen nainen, joka on saanut parhaan naispääosan Primetime Emmy -ehdokkuuden draamasarjasta Killing Eve. Hänellä on myös viisi Emmy-ehdokkuutta parhaasta naissivuosasta. Oh on saanut uransa aikana kaksi Golden Globe -palkintoa ja yhden SAG-palkinnon.
Halikon lukio
Halikon lukiossa on mahdollista suorittaa muun muassa suullisen kielitaidon valtakunnallinen koe, kirjallisuusdiplomi, taito- ja taideaineiden valtakunnallinen lukiodiplomi, tietojenkäsittelytieteen opintoja Turun yliopistoon ja saada urheilun lajivalmennusta. Halikon lukio sijoittui vuonna 2008 ylioppilaskirjoitusten valtakunnallisessa arvostelussa sijalle 43.
Sandra Oh
Ura
Oh teki läpimurtonsa, kun hänet valittiin yli tuhannen hakijan joukosta näyttelemään kanadalaisessa televisioelokuvassa The Diary of Evelyn Lau kidutettua, nuorta kiinalaisrunoilijaa Evelyn Lauta. Oh sai roolistansa Kanadan televisioakatemian Gemini-palkintoehdokkuuden parhaasta naispääosasta. Sen jälkeen Oh näytteli Mina Shumin ensielokuvassa Double Happiness (1994). Siitä hänet palkittiin Genie-palkinnolla parhaasta naispääosasta.
Oh muutti vuonna 1996 Hollywoodiin, missä hän pääsi näyttelemään Mr. Bean -elokuvassa Bean – äärimmäinen katastrofielokuva (1997). HBO:n urheilukomediarsarjassa Arliss Oh näytteli vuosina 1996–2002. Samaan aikaan hän myös esiintyi edelleen kanadalaisissa tuotannoissa ja näytteli elokuvissa Punainen viulu (1998) ja Viimeinen ilta (1998). Jälkimmäisestä hän sai uransa toisen Genie-palkinnon.
Sidewaysin ansiosta Oh sai roolin sairaalasarjasta Greyn anatomia, joka alkoi vuonna 2005. Siinä hän näytteli kymmenen kauden ajan armottoman kunnian­himoista lääkäri Cristina Yangia. Yang oli sarjan suosituimpia hahmoja, ja Oh voitti siitä vuonna 2006 sekä Golden Globen että SAG:n. Hän oli ehdolla Emmyyn viisi kertaa. Oh ääninäytteli Greyn anatomian rinnalla muun muassa aikuisten animaatio­sarjassa American Dad!, animaatiokomediasarjassa Finias ja Ferb ja lastensarjassa Peg + Cat.
Oh näytteli kanadalaisissa elokuvissa Blindness (2008) ja Defendor (2009) sekä elokuvassa Rabbit Hole – takaisin elämään (2010). Elo­kuvassa Tammy (2014) Oh’lla oli puolestaan komediallinen rooli. Oh näytteli vuonna 2016 kolmessa elokuvassa. Niihin kuuluivat myös hänen tuottamansa animaatioelokuvaa Window Horses sekä Catfight.
Oh sai vuonna 2018 roolin jännityssarjasta Killing Eve, missä hän näyttelee kyllästynyttä MI5-agenttia Eve Polastria, joka pyrkii pakkomielteisesti pysäyttämään venäläisen salamurhaajan. Oh on saanut sarjasta lukuisia palkintoja sekä laajaa ylistystä. Golden Globen hän voitti vuonna 2019, ja hän oli ehdolla parhaan naispääosan Emmyyn ensimmäisenä syntyperältään aasialaisena näyttelijänä.
Kadotus
Kadotus on joidenkin uskontojen, uskomusten tai uskontulkintojen mukaan kohtalo pahalle, pelastusta vastaanottamattomalle tai vääräuskoiselle henkilölle. Kadotuksella voidaan tarkoittaa helvettiä, mutta myös täydellistä katoamista tai joutumista vaeltamaan maailmassa tai tyhjyydessä (iäti) — tällainen maailmassa vaeltava sielu on joidenkin käsitysten mukaan kadonnut sielu tai kummitus. Helvetin lisäksi rinnakkainen käsite on Tuonela. Kadotus mielletään monissa uskonnoissa vastakohtana taivaalle tai paratiisille.
Kristinuskon käsitys kadotuksesta
Uudessa testamentissa kadotus on käännetty kreikan kielen sanoista 'apoleia' tai 'olethros', joiden kummankin kantasana on verbi 'ollymi' = tappaa, tuhota. Sana 'apoleia' koostuu vahvistavasta alkuliitteestä 'apo' ja verbistä 'ollymi', joten se olisi parhaiten käännettävissä: (perinpohjainen) tuho. Kadotus on Raamatussa Jeesuksen julistuksen keskeinen käsite hänen opetuksessaan viimeisestä tuomiosta (Matt. 25). Sana esiintyy myös Ilmestyskirjan tuhonenkelin nimessä, joka on kreikaksi Apollyon.
Kristillisen käsityksen mukaan kadotus kohtaa niitä, jotka eivät ota vastaan sitä armoa, jonka Jumala Jeesuksen sovitustyössä lahjoittaa. Koska kadotus on kristillisen käsityksen mukaan iankaikkisuudessa, siihen ei liity aika-avaruudellisia käsitteitä. Kadotuksen katsotaan siten merkitsevän iankaikkista, pysyvää, muuttumatonta pimeyttä eli eroa Jumalasta.
Enäjärvi (Sammatti)
Enäjärvi on järvi Uudellamaalla ja Varsinais-Suomessa Lohjan ja Salon alueella entisten Sammatin, Karjalohjan ja Suomusjärven kuntien rajalla. Järvi kuuluu Kiskonjoen–Perniönjoen vesistöön ja sen keskikorkeus merenpinnasta on 57,6 metriä. Sen pinta-ala on 12,7 km² ja rantaviivaa on kapeista lahdista johtuen 117 kilometriä. Järven keskisyvyys on 5,14 metriä ja suurin syvyys 19,6 metriä.
Toropets
Toropets on kaupunki Tverin alueella Venäjällä. Se sijaitsee Valdain ylängön länsiosassa Solomeno-järven ja sen kautta virtaavan Toropa-joen rannalla 332 kilometriä Tveristä länteen. Sen kautta kulkee Bologojen ja Velikije Lukin välinen rautatie. Kaupunki on Toropetsin piirin keskus. Asukkaita oli kaupungissa 13 018 ja koko piirissä 20 528 henkeä (vuonna 2010).
Shuarit
Shuarit ovat Amazonian suurin alkuperäiskansoihin kuuluva heimo. Shuareja on noin 80 000. He asuvat Ecuadorin ja Perun sademetsäalueella, esimerkiksi Logroñon kaupungin ympäristössä Ecuadorissa. Espanjalaiset valloittajat antoivat kansanryhmälle nimen jibarot eli jivarot. Jivaro-nimellä tarkoitetaan Ecuadorin puolella asuvaa untsuri shuar -heimoa.
Taistelu inkoja vastaan 1527
Shuarit puolustivat aluettaan laajentumishaluisia inkoja ja heidän johtajaansa Huayna Capacia vastaan vuonna 1527. Lopulta inkat joutuivat vetäytymään, vaikka he tuolloin onnistuivat monissa valloituksissaan.
Pään kutistamisen taito
Shuarien käsityksen mukaan kutistettuun päähän jäi asumaan vihollisen henki. Sen uskottiin auttavan miestä pitämään vaimonsa kurissa ja takaamaan, että tämä teki ahkerasti töitä. Kutistamista nimitettiin heimon omalla kielellä nimellä tsantsa. Vihollinen surmattiin ja kaula katkaistiin heti. Päätä keitettiin pyhässä astiassa, kunnes se oli kutistunut. Sen jälkeen päähän työnnettiin kuumia kiviä, jotka kutistivat sitä entisestään.
Toropets
thumb|left|210px| Korsunskoin Jumaläidin ikonin katedraali (1795-1804)
Toropets mainitaan ensimmäisen kerran vuonna 1074 Smolenskin ruhtinaskunnan rajakaupunkina. Vuodesta 1167 se oli Smolenskin ruhtinaan pojan Mstislav Rostislavovitš Hrabryin hallitseman lääniruhtinaskunnan keskus. Vuonna 1214 Novgorodin ruhtinas Jaroslav nai tämän pojan Mstislav Udalyin tyttären Feodosijan, joka ilmeisesti sai myötäjäisinään Toropetsin läänityksen. Feodosijalta se siirtyi hänen pojalleen Aleksanteri Nevalaiselle. 1300-luvun puolivälistä lähtien Toropets kuului Liettuaan. Vuonna 1503 se liitettiin Moskovan Venäjään ja samalla muodostettiin Toropetsin kihlakunta. Vuonna 1580 Puolan kuningas Stefan Batory piiritti kaupunkia, joka vuoden 1582 rauhassa jäi Venäjälle. 1600-luvun alussa puolalaiset ja kasakat hävittivät Toropetsia. Vuonna 1777 siitä tuli Pihkovan lääniin kuuluneen kihlakunnan keskus. 1600-luvun lopusta lähtien Toropets oli huomattava kauppapaikka ja nahkateollisuuden keskus. Vuonna 1935 kaupunki liitettiin silloiseen Kalininin alueeseen. Toisen maailmansodan aikana se oli saksalaisten miehittämä elokuusta 1941 tammikuuhun 1942.
Kaupunki on levittäytynyt puoliympyränä Solomeno-järven rannalle. Etelälaidalla ja Toropa-joen niskalla on kahden maalinnoituksen jäänteitä. Keskustassa on useita 1600–1700-luvulla rakennettuja kirkkoja ja 1700–1800-luvun kivisiä kauppiastaloja. Seutu on suosittu matkailukohde.
Bobigny
Asterix-sarjakuvan luojat Albert Uderzo ja René Goscinny ovat asuneet Bobignyssa.
Aiheesta muualla
thumb|center|450px| Panoraamanäkymä kaupungin keskustasta.
Raif Badawi
Raif bin Muhammad Badawi (13. tammikuuta 1984 Al-Khobar, Saudi-Arabia) on saudiarabialainen aktivisti ja kirjoittaja. Hän on nettisivu Free Saudi Liberalsin perustaja. Hänet tuomittiin vuonna 2014 islamin halventamisesta kymmenen vuoden vankeuteen ja tuhanteen raipaniskuun. Badawin vaimo Ensaf Haidar ja kolme lasta asuvat maanpaossa Kanadassa. Vuonna 2015 Badawille myönnettiin Euroopan parlamentin ihmisoikeuksien puolesta annettava Saharov-palkinto. Badawin puolesta palkinnon kävi vastaan ottamassa hänen vaimonsa. Ennen tätä Badawi oli saanut jo lukuisia ihmisoikeus- ja sananvapauspalkintoja.
Perhe
Badawi syntyi vuonna 1984 Al-Khobarissa Saudi-Arabiassa. Hänellä on vanhempi sisko Samar, joka on myös ollut aktiivinen ihmisoikeuksien ajaja ja muun muassa kampanjoinut naisten äänioikeuden ja naisten oikeudesta ajaa autolla Saudi-Arabiassa. Hänelle myönnettiin International Women of Courage -palkinto vuonna 2012.
Badawi avioitui vuonna 2002 Ensaf Haidarin kanssa. Hänen vaimonsa pakeni Kanadaan Saudi-Arabiasta heidän kolmen lapsensa, Teradin, Najwan ja Miriamin kanssa vuonna 2013 saatuaan tappouhkauksia. He saivat Kanadasta poliittisen turvapaikan.
Aktivismi
Vuonna 2009 hänelle langetettiin maastapoistumiskielto ja hänen pankkitilinsä jäädytettiin. Hänet pidätettiin 17. kesäkuuta 2012 ja hän joutui tuomioistuimeen joulukuussa 2012 syytettynä islaminuskoisten henkilöiden pilkasta. Häntä syytettin myös islamin uskosta luopumisesta, mistä voi Saudi-Arabiassa saada kuolemantuomion. Yhtenä todisteena pidettiin sitä, että hän oli perustanut Facebook-sivun kristityille arabeille. Saudi-Arabian papisto sanoi hänen myös sanoneen, että ”muslimit, juutalaiset, kristityt ja ateistit ovat kaikki tasa-arvoisia”, jota pidettiin myös merkkinä islamista luopumisesta.
Tuomio
Syytteistä islamista luopumisesta peruttiin, mutta hänet tuomittiin vuonna 2014 islamin halventamisesta kymmenen vuoden vankeuteen ja tuhanteen raipaniskuun. Hänet myös tuomittiin maksamaan miljoonan rialin sakko, joka oli tuolloin 266 000 dollaria.
Badawi pääsi vapaaksi vankilasta maaliskuussa 2022. Hän sai kuitenkin samalla lisärangaistukseksi kymmenen vuoden matkustuskiellon, joten hän ei ole päässyt perheensä luo Kanadaan.
Kunniamerkki
thumb|[[Vapaudenristi-kunniamerkki]] Kunniamerkki on ansioista tai kunnianosoitukseksi annettava ja ansiomerkkiä arvokkaampi ja puvussa pidettävä merkki. Kunnia- ja ansiomerkkejä myöntää usea taho, ja niitä voidaan luokitella usealla tavalla. Virallisiksi kunniamerkeiksi on yleensä katsottu valtiovallan myöntämät kunniamerkit.
Suomessa
Suomessa virallisia kunniamerkkejä ovat ritarikuntien, tasavallan presidentin, valtioneuvoston jäsenten ja Puolustusvoimain komentajan myöntämät ansiomerkit. Suomen tasavallan kunniamerkkeihin liittyviä ritarikuntia ovat Suomen valkoisen ruusun, Suomen leijonan ja Vapaudenristin ritarikunnat. Talvisotaan ja jatkosotaan osallistumisesta myönnettiin muistomitalit ja muistoristejä. Vuonna 1987 tasavallan presidentti Mauno Koivisto vahvisti, että jatkosodan muistomitaliin voi sotilaspiirin esikunnan päätöksellä liittää Lapin sotaan liittyvän soljen. Näin jatkosodan muistomitali liittyy myös Lapin sotaan.
Muiden tahojen kuin Suomen valtion myöntämät kunniamerkit
Muiden kuin valtiovallan myöntämiä tai valtakunnallisen luonteen omaavien yhteisöjen kunnia- ja ansiomerkkejä kunniamerkkejä ovat muun muassa kirkollisten ritarikuntien, Suomen evankelis-luterilaisen kirkon, Suomen ortodoksisen kirkon, Suomen Kuntaliiton, Suomen Yrittäjien, Keskuskauppakamarin ja Suomen Talousseuran myöntämät kunnia- ja ansiomerkit. Myös Helsinki-mitali kuuluu tähän ryhmään.
Hengenpelastusmitalin myöntää tasavallan presidentti, mutta toisaalta on olemassa myös Suomen uimaopetus- ja hengenpelastusliiton hengenpelastusmerkki, jonka myöntää SUH:n hallitus.
Yksityisiä ansiomerkkejä on monilla järjestöillä ja yhteisöillä kuten yrityksillä, ammattiliitoilla, ylioppilaskunnilla ja opiskelijakunnilla.
Kunniamerkin virallisuus on vaikeasti määriteltävä käsite. Rajanvetoa tehdään etenkin vapaaehtoisen maanpuolustustyön piirissä sillä perusteella, onko kyseinen kunniamerkki hyväksytty kannettavaksi sotilaspuvussa. Määritelmissä on joskus vahvojakin ristiriitaisuuksia. Esimerkiksi Suomen ritarikuntien verkkosivuilla todetaan, että: ”vapaussodan, talvisodan ja jatkosodan muistoristit ja -mitalit, sekä muun isänmaallisen toiminnan ansioristit ja -mitalit kuuluvat virallisiin kunniamerkkeihin”. Käsitettä ”muun isänmaallisen toiminnan ansioristit” ei ole kuitenkaan missään määritelty. Ainoastaan eräs käytös- ja tapakulttuuriin liittyvä kunniamerkkiteos on aikoinaan listannut muutamia kyseiseen luokkaan kuuluvia merkkejä. Samasta teoksesta peräisin oleva käsite ”puolivirallinen” on kyseenalainen, sillä ”puolivirallisuuden” sisältöä ei myöskään ole missään mainittu. Kyseinen käsite on korvattavissa muilla ilmaisuilla.
Juhlapuvussa
Nauhassa kannettavien kunniamerkkien paikka puvussa on rinnan vasemmalla puolella, arvokkain merkki lähimpänä vartalon keskiviivaa. Suomessa käytetään nykyään vain yhtä kunniamerkkiriviä niin sotilas- kuin siviilipuvussa. 3. luokan merkkejä käytetään kiinnitettynä juhla-asun vaseman rintataskun yläpuolella kapeassa palkkinauhassa. 2. luokka on kaulanauhaluokka, jossa merkit pidetään kiinnitettynä 3. luokkaa leveämmässä kaulanauhassa. 1. luokan korkeimmat merkit ovat rintatähdet sekä olkapään yli leveä vasemmalta oikealle kulkeva olkanauha. Merkki kiinnitetään olkanauhan alapäähän.
Luokat korkeimmasta alkaen
1. luokka, rintatähdet ja olkanauhamerkit
2. luokka, kaulanauhamerkit
3. luokka, palkkinauhalliset rintamerkit
Voimistelu kesäolympialaisissa 1984
Voimistelu kesäolympialaisissa 1984 käsitti 14 telinevoimistelulajia, joista kahdeksan oli miehille ja kuusi naisille, sekä ensi kertaa rytmisen voimistelun henkilökohtaisen kilpailun naisille.
Punaimubarbi
Punaimubarbi eli rusoimubarbi (Garra rufa) on Lähi-idän virtaavista vesistöistä kotoisin oleva, karppikaloihin kuuluva pienikokoinen jokikala, joka on tavattu muun muassa Jordan-, Orontes-, Eufrat- ja Tigris-joista hyvin lämpimissä oloissa, jopa yli 40 celsiusasteessa. Sen luontaista ravintoa ovat muun muassa levät ja plankton.
Kalaterapia
thumb|left|250px|Punaimubarbeja nyppimässä kättä Lajia on käytetty muun muassa Turkissa, Kiinassa ja Japanissa jalkojen hoitoon. Tämä kala, jolta puuttuvat luontaisesti hampaat, näykkii hoidettavan jaloista ravinnokseen kuollutta orvaskettä, ja hoito koetaan virkistäväksi. Kalan nimi onkin englanniksi Doctor Fish. Hoitotapa on levinnyt, ja sitä toteutetaan myös joissakin Suomen kylpylöissä.
Mikael Konttinen
Mikael Konttinen (s. 23. helmikuuta 1984 Sollentuna, Ruotsi) on suomalainen laulaja.
Konttinen oli mukana vuoden 2008 Euroviisu-karsinnoissa Kerkko Koskisen säveltämällä kappaleella ”Milloin”. Hän pääsi alkukarsinnoista Suomen finaaliin, muttei tullut valituksi loppukilpailuun Belgradiin.
Konttinen valmistui tammikuussa 2011 lentäjäksi Suomen Ilmailuopistosta.
Konttinen on myös ryhtynyt lauluntekijäksi, sillä osa soolotuotannon kappaleista on Mikaelin säveltämiä. Lisäksi hän on säveltänyt joitakin kappaleita myös Gugille.
Lisäksi Mikael on tehnyt yhteistyötä myös naisartistien kanssa, esimerkiksi Mikaelilla oli oma musiikkisarja nimeltään Mikaelin Naiset, jossa eri naisartistit esittävät Mikaelin kanssa itselleen tärkeitä kappaleita.
Wendlingen am Neckar
Wendlingen am Neckar on kaupunki Saksassa Baden-Württembergin osavaltion Esslingenin piirikunnassa. Kaupunki kuuluu Stuttgartin hallintopiiriin. 30. kesäkuuta 2022 Wendlingen am Neckarissa oli 17 152 asukasta. Kaupungin pinta-ala on 12,2 km². Kaupungin korkein kohta sijaitsee 345 metrin korkeudessa merenpinnasta ja matalin puolestaan 255 metrin korkeudessa. Wendlingen am Neckarin pormestari on Steffen Weigel.
pienoiskuva|vasen|Wendlingen am Neckarin sijainti Esslingenin piirikunnassa. Pienemmässä kuvassa piirikunnan sijainti Baden-Württembergin osavaltiossa. Wendlingen am Neckarin naapurikunnat ja -kaupungit ovat Köngen luoteessa, Wernau koillisessa, Kirchheim unter Teck kaakossa, Oberboihingen etelässä ja Unterensingen lännessä. Kaupungista on matkaa Stuttgartiin noin 20 kilometriä. Wendlingen am Neckar sijaitsee Neckar- ja Lauter-jokien varrella.
Historia
Wendlingen am Neckar muodostui kolmesta kylästä: Bodelshofenista, Unterboihingenista ja Wendlingenista. Vuonna 1934 Bodelshofen liitettiin Wendlingeniin. Wendlingen ja Unterboihingen yhdistyivät vuonna 1940 uudeksi kunnaksi, jonka nimeksi tuli Wendlingen am Neckar.
Muuta
Wendlingen am Neckarin ystävyyskaupungit ovat Dorog Unkarissa, Saint-Leu-la-Forêt Ranskassa ja Millstatt Itävallassa.
11. maaliskuuta 2009 läheisessä Winnendenin kaupungissa sattui kouluammuskelu. Ampuja pakeni paikalta autolla ja pysähtyi Wendlingen am Neckarissa sijaitsevan postinlajittelukeskuksen pihaan jatkamaan ampumista. Pihalla hän myös ampui itsensä.
Lee McConnell
Skotlanti
Lee McConnell (s. 9. lokakuuta 1978 Glasgow, Skotlanti ) on brittiläinen pikajuoksija ja 400 metrin aitajuoksija.
McConnell juoksi vuonna 2001 Pekingin universiadeissa kuudenneksi 400 metrin juoksussa ajalla 52,44. Seuraavana vuonna hän oli Kansainyhteisön kisoissa toinen ajalla 51,68 ja Münchenin EM-kisoissa kolmas ajalla 51,02. Kauden lopussa hän juoksi yleisurheilun maailmancupissa neljänneksi ajalla 50,82. Vuonna 2003 McConnell oli toinen Euroopan cupissa. Pariisin MM-kisoissa hän oli seitsemäs ja IAAF:n yleisurheilufinaalissa samoin seitsemäs. Ateenan olympialaisissa hän karsiutui välierissä.
McConnell voitti 2005 EM-pronssia sisäratojen EM-kisoissa 4 × 400 metrin viestijuoksussa. Myöhemmin samana vuonna hän karsiutui Helsingin MM-kisoissa henkilökohtaisella matkalla välierissä, mutta oli mukana MM-pronssia saavuttaneessa viestijoukkueessa. Melbournen Kansainyhteisön kisoissa 2006 McConnell juoksi kolmanneksi 400 metrin aidoissa ajalla 55,25. Hän karsiutui Göteborgin EM-kisoissa 400 metrin aitojen välierissä. Birminghamin sisäratojen EM-kilpailuissa 2007 hän kuului Britannian pronssijoukkueeseen 4 × 400 metrin viestissä.
McConnell saavutti Osakan MM-kisoissa 2007 4 × 400 metrin viestijuoksussa pronssia yhdessä Christine Ohuruogun, Marilyn Okoron ja Nicola Sandersin kanssa. 400 metrin juoksussa hän karsiutui välierissä. Pekingin olympialaisissa 2008 hän karsiutui niin ikään 400 metrin välierissä. Berliinin MM-kilpailuissa 2009 hän oli mukana brittien viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Barcelonan EM-kilpailuissa 2010 hän karsiutui 400 metrin alkuerissä. Britannian 4 × 400 metrin viestijoukkue sijoittui alun perin kolmanneksi, mutta nousi myöhemmin Venäjän joukkueen hylkäyksen takia hopealle. Delhin Kansainyhteisön kisoissa hän oli 200 metrillä viides ja 400 metrillä neljäs. Pariisin sisäratojen EM-kilpailuissa 2011 hän kuului Britannian hopeajoukkueeseen 4 × 400 metrin viestissä. Saman vuoden Daegun MM-kilpailuissa hän karsiutui 400 metrin välierissä ja oli mukana Britannian viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Helsingin EM-kilpailuissa 2012 hän sijoittui 400 metrillä viidenneksi. Lontoon olympialaisissa hän karsiutui saman matkan välierissä.
McConnell lopetti urheilu-uransa vuonna 2014.
Siperiankurmitsa
Siperiankurmitsa (Pluvialis fulva) on keskikokoinen kahlaajalintu. Aikaisemmin sitä pidettiin amerikankurmitsan alalajina.
Koko ja ulkonäkö
Kapustarinnan näköinen kahlaaja. Sukupuolet ovat samanvärisiä. Nuori yksilö ja talvipukuinen täyskasvuinen ovat lähes samannäköisiä. Ääni muistuttaa mustaviklon kutsuääntä.
Levinneisyys
Siperiankurmitsa pesii Pohjois-Siperiassa ja Länsi-Alaskassa. Koko maailman populaation koko on 170 000–220 000 yksilöä – laji on elinvoimainen. Se talvehtii Etelä-Aasiassa ja Australiassa. Suomessa siperiankurmitsa on tavattu vuoteen 2015 mennessä 88 kertaa.
Elinympäristö
Muuttomatkoillaan siperiankurmitsa lepäilee ja ruokailee lieterannoilla, niityillä ja pelloilla. Se pesii tundralla.
Lisääntyminen
Pesä on maassa, kasvillisuuden suojassa. Munia on kerralla 4. Niitä kumpikin puoliso hautoo noin 26 päivää. Poikaset ovat lentokykyisiä noin 22 päivän ikäisinä.
Ravinto
Hyönteiset, nilviäiset, marjat.
Pii Mensae
Pii Mensae eli HR 2022 on eteläisellä tähtitaivaalla oleva, Suomessa näkymätön Pöytävuoren tähtikuviossa hyvin himmeänä näkyvä tähti. Tähti on hieman Aurinkoa suurempi ja kirkkaampi alijättiläinen spektrityyppiä G0V C.
Tähdellä havaittiin säteisnopeusmenetelmää käyttäen eksoplaneetta vuonna 2001. Planeetan nimi on Pii Mensae b. Sen massa on ainakin 10,3 Jupiterin massaa, ja sen kiertoaika on noin 2 049 päivää.
Etiopian ylänkö
pienoiskuva|300px Etiopian ylänkö on Afrikan sarvessa Etiopian alueella pääosin sijaitseva ja naapurimaihin asti ulottuva ylänköinen alue. Itä-Afrikan hautavajoama jakaa ylängön kahteen osaan.
Etiopian ylänkö käsittää ison osan Etiopiasta ja keskisestä Eritreasta. Lisäksi se ulottuu osaan Sudanista.
Itä-Afrikan hautavajoaman itäinen repeämälaakso Gregory Rift jakaa ylängön läntiseen ja itäiseen ylänköön. Läntinen ylänkö ulottuu Eritrean keskiosista Etiopian eteläosiin Turkanajärvelle. Läntisen ylänköön kuuluvien Semienvuorten korkein huippu Ras Dejen on 4 620 metriä korkeana Etiopian korkein kohta. Itäisen ylängön korkein vuori on 4 307 metriä korkea Batu.
Etiopian ylänkö kuuluu Etiopian vuoriston nummien sekä Etiopian vuoristoruohoalueen ja -metsän ekoalueisiin. Siellä elää monia eläinlajeja ja kasvaa kasvilajeja, jotka ovat erikoistuneet aurinkoiseen ja kuivaan elinympäristöön. Kotoperäisiä nisäkkäitä ovat simieninsakaali, etiopianvuorikauris, vuorinjala ja jättiläisjuurirotta.
Etiopian ylänköä on joskus sanottu ”ihmiskunnan kehdoksi”, sillä sieltä on löydetty varhaisia ihmisjäänteitä. Nykyään se on Afrikan tiheimmin asuttuja maanviljelysalueita, mikä aiheuttaa painetta alueen ekosysteemeille.
Francisco Silvela
Francisco Silvela y Le Vielleuze (15. joulukuuta 1843 – 29. toukokuuta 1905) oli espanjalainen poliitikko, joka toimi kahdesti Espanjan pääministerinä vuosina 1899–1900 ja 1902–1903.
Silvela oli alkujaan asianajaja ja poliittinen kirjailija. Hänet valittiin parlamenttiin ensin liberaalipuolueen edustajana, mutta hän siirtyi myöhemmin konservatiiveihin. Hän oli ensi kerran ministerinä vuonna 1879, oikeusministerinä 1883–1884 ja sisäministerinä 1890–1891. Hän ajautui erimielisyyksiin konservatiivien johtajan Antonio Cánovas del Castillon kanssa ja oli useita vuosia syrjässä politiikasta. Kun Cánovas del Castillo salamurhattiin vuonna 1897, Silvelasta tuli konservatiivien uusi johtaja ja hän muodosti koko puolueen uudestaan. Hän toimi pääministerinä maaliskuusta 1899 marraskuuhun 1900 ja uudelleen joulukuusta 1902 heinäkuuhun 1903. Silvelan jälkeen puolueen johtoon nousi Antonio Maura.
San Martínin alue
thumb|Alue Perun kartalla San Martínin alue on yksi Perun hallinnollisista alueista. Se sijaitsee maan pohjoisosassa.
Adolf Fischer
Adolf Fischer (23. heinäkuuta 1893 Schwerte/Ruhr – 1947 Belgrad) oli saksalainen kenraalimajuri toisen maailmansodan aikana.
San Martínin alue
Alueen pinta-ala on 51 253 neliökilometriä. Vuonna 2007 asukasluku oli 728 808. Sen pääkaupunki on Moyobamba. Suurin kaupunki on Tarapoto.
Tulivälskäri
Koko ja ulkonäkö
Tulivälskäri kasvaa 25 cm pitkäksi. Tummanruskealla, lähes mustalla pohjalla on pyrstön tyvessä oranssi ”liekki”, pyrstö on yleisväriltään oranssi ja pyrstössä ja evissä kulkee valkoinen raita. Nuorilta yksilöiltä liekkikuvio puuttuu.
Alkuperä
Tulivälskäreitä elää koralliriutoilla keskisellä Tyynellämerellä.
Käyttäytyminen
Tulivälskäri on hyvin aggressiivinen lajitovereitaan ja muita välskäreitä kohtaan. Sitä suositellaan pidettäväksi yleensä akvaarion ainoana välskärinä. Sen sijaan selkärangattomat ja korallit se jättää yleensä rauhaan, joten sitä voi pitää riutta-akvaariossa.
Ravinto
Tulivälskärit syövät pääasiassa kasvisruokaa, etenkin akvaariossa kasvavaa levää mutta myös kuivaruokaa.
Elokuun yö
Elokuun yö on Suomeen muuttaneen belgialaisen taiteilijan Alfred William Finchin öljyvärityö kankaalle, 35×45 cm, vuodelta 1898. Maalauksen lahjoitti Ateneumin taidemuseoon vuonna 1941 Arvid Sourander.
Finch muutti Suomeen vuonna 1897 Louis Sparren kutsusta Porvoon Iiriksen tehtaan keramiikkaosaston johtajaksi. Belgiassa hän oli kuulunut perustajajäsenenä Les Vingt -ryhmään, joka piti ensinäyttelynsä vuonna 1884. Vuoden 1887 kevätnäyttely, jossa oli mukana Georges Seurat’n pointillistisia teoksia, sai Finchin muuttamaan suuntaansa, ja hänestä tuli uusimpressionistinen divisionisti. Yleisön kuivakiskoisuus ja hänen oma kiinnostuksensa keramiikkaan sai hänet kuitenkin luopumaan maalaamisesta vuonna 1892.
Adolf Fischer
Hän liittyi keisarillisen Saksan armeijaan 2. elokuuta 1914 ensimmäisen maailmansodan alussa. Ennen toista maailmansotaa hän palveli Wehrmachtin 88. jalkaväkirykmentissä ja hänet ylennettiin everstiluutnantiksi 1. kesäkuuta 1938.
Alan Shugart
Alan Field Shugart (27. syyskuuta 1930 Los Angeles, Kalifornia – 12. joulukuuta 2006 Monterey, Kalifornia) oli yhdysvaltalainen insinööri ja liikemies. Hän oli yksi merkittävistä tietokoneiden kiintolevyjärjestelmien kehittäjistä.
Ura
Shugart opiskeli teknillistä fysiikkaa University of Redlandsissä ja valmistui 1951. Hän aloitti kenttäinsinöörinä IBM:n palveluksessa niin ikään 1951 ja eteni pian johtotehtäviin. Hän oli mukana kehittämässä tietokoneiden levymuisteja. Tuotekehityksen merkkipaaluja oli ensimmäinen kiintolevy, vuonna 1956 esitelty IBM 305 RAMAC. Shugart jätti IBM:n 1969 ja siirtyi Memorexille. Vuonna 1972 Shugart perusti oman yrityksen, tietokoneiden oheislaitteita kehittävän ja valmistavan Shugart Associatesin. Hän johti 8-tuumaisen levykkeen eli lerpun kehitystyötä, mutta erosi yrityksestä jo 1974.
Vuonna 1979 Alan Shugart perusti Finis Connerin kanssa Seagate Technology -yrityksen, joka kehitti kiintolevyjä henkilökohtaisiin tietokoneisiin. Yritys toi markkinoille 5¼-tuumaisen kiintolevyn, jonka kapasiteetti oli viisi megatavua. Seagate kasvoi yhdeksi maailman johtavista kiintolevyjen valmistajista.
Theodor Fischer (sotilas)
Theodor Fischer (19. joulukuuta 1888 – 1949) oli saksalainen kenraalimajuri toisen maailmansodan aikana. Hän oli syntynyt Stuhmissa Länsi-Preussissa. Hän liittyi keisarillisen Saksan armeijaan keväällä 1909 ja palveli 150. jalkaväkirykmentissä vuonna 1910. Ennen toista maailmansotaa hänet ylennettiin everstiluutnantiksi natsien valtaamassa Wehrmachtissa vuonna 1935, ja everstiksi 1. elokuuta 1938. Toisen maailmansodan alussa hän oli 328. jalkaväkirykmentin komentaja. Hänet ylennettiin kenraalimajuriksi 1. elokuuta 1942, ja hän oli Führer-divisioonan komentajana kesällä 1944. Hän osallistui Balkanilla taisteluun Titon partisaaneja vastaan, ja syyllistyi alueella julmuuksiin monien muiden saksalaiskomentajien tapaan. Hänet tuomittiin sodan jälkeen Belgradissa kuolemaan sotarikoksista ja teloitettiin vuonna 1949.
Technoboy
Technoboy (oik. Cristiano Giusberti, s. 19. joulukuuta 1970 Bologna) on italialainen hardstyle DJ ja musiikkituottaja. Technoboyn suurimpia hittejä ovat "War Machine", "Rage", "Into Deep" ja "Oh My God".
Kummitus
thumb|[[Henry Fuselin teos Hamletista ja isän kummituksesta.]] thumb|William Hopen ottama, väärennökseksi paljastunut henkivalokuva. Kummitus, aave tai haamu on uskomuksissa kuolleen ihmisen tai eläimen sielu, joka kulkee elävien maailmassa, usein samoilla paikoilla kuin eläessään. Tätä elävien maailmaan jäämistä kutsutaan kummitteluksi. Kummittelevien sielujen väitetään usein yrittävän saattaa loppuun jotain tehtävää, joka jäi elämässä tekemättä, tai kärsivän rangaistusta pahoista teoistaan. Kummitusten katsotaan usein olevan jonkinlaisessa välitilassa, kuolleina, mutta kykenemättöminä siirtymään esimerkiksi helvettiin tai taivaaseen. Kummitustarinoita esiintyy ympäri maailmaa. Suomalaisista noin 10 % uskoo kummituksiin.
Suomalaisessa kansanperinteessä haamu ja aave (tai vaihtoehtoisesti hahmo tai emuu) ovat olleet yksi ihmisen kolmesta sielusta, jotka ovat vastanneet ihmisen hyvinvoinnista. Haamun poistumiseen ruumiista on katsottu johtavan ihmisen sairastumiseen, tai jos sen nähtiin liikkuvan ihmisen ruumiista irrallisena, ennenaikaiseen kuolemaan.
Piirteitä
Kummittelun katsotaan liittyvän lähes aina johonkin paikkaan, jossa kummitus on ollut eläessään. Joskus harvemmin kummituksen myös väitetään seuraavan elossa olevia sukulaisiaan.
Haamut kuvataan usein läpinäkyvinä, varjomaisina, sumumaisina tai luurankoina. Haamu voi myös välillä näkyä kuten elävä ihminen, mutta kadota sitten oudosti. Yleensä ajatellaan, että haamu voi kulkea aineen läpi, eikä sitä voi koskettaa, mutta että se voi koskettaa ihmisiä tai siirrellä esineitä. Väitetään, että haamun läpi kulkiessa saattaa tuntua erittäin kylmältä. Kummitustaloissa kerrotaan usein olevan poikkeuksellisen kylmiä kohtia, jotka liikkuvat, vaikka itse olentoa ei näkyisikään. Jotkut ajattelevat haamun olevan ektoplasmaa.
Ihmisten lisäksi kerrotaan eläimien ja jopa esineiden ja asioiden kummittelevan. On esimerkiksi varsin paljon tarinoita kummitustaloista ja -laivoista miehistöineen. Kummitustaloksi sanotaan sekä rakennusta, jossa on kummituksia että rakennusta, joka itse kummittelee. Tarinan mukaan eräästä linnasta puretun lattian sanottiin joskus näkyvän katonrajassa, jossa se ennen oli sijainnut. Kuuluisin esimerkki kummituslaivasta lienee Lentävä hollantilainen.
Sophie Oda
Sophie Tamiko Oda (s. 23. lokakuuta 1991 San Francisco, Kalifornia, Yhdysvallat) on yhdysvaltalainen näyttelijä, jonka tunnetuin rooli on Barbara Brownstein sarjassa Zackin ja Codyn viiden tähden elämää. Hän näytteli sarjassa kymmenen jaksoa vuodesta 2005 vuoteen 2008. Hän sai ehdokkuuden parhaasta vierailevasta nuoresta näyttelijästä Young Artist Awardsissa roolistaan. Hän on näytellyt myös sarjan spin-offissa Viiden tähden merielämää yhden jakson. Ennen tv-uraansa hän näytteli muutamissa pienissä elokuvarooleissa. Hänen äidinkielensä on japani, mutta hän osaa puhua myös englantia ja ranskaa.
Kummitus
Yleisyys
Vuonna 2011 tehdyn kansainvälisen tutkimuksen mukaan 14 prosenttia ihmisistä uskoi ”kuolleiden esivanhempien yliluonnollisiin voimiin”. Uskovista kolme prosenttia sanoi, että edesmenneillä on varmasti yliluonnollisia voimia ja 11 prosentin mukaan kyvyt ovat todennäköisiä.
Taiwanissa, Etelä-Afrikassa ja Turkissa yli puolet ihmisistä uskoi kummituksiin. Usko oli yleistä myös katolisissa maissa kuten Filippiineillä, Meksikossa ja Chilessä. Euroopassa kummitususko oli vahvinta Ukrainassa. Suomessa 10 prosenttia uskoi kummituksiin. Syyksi kummitusten ja muiden henkiolentojen suhteelliseen harvinaisuuteen Pohjoismaissa arvellaan luterilaisuuden perinteisesti tuomitsevaa suhtautumista.